cyanic-selkie/wikianc huggingface dataset:
Γεώργιος Σπυρίδης
Η έναρξη της ενασχόλησής του με την πολιτική και οι επαφές του με την Ναζιστική Γερμανία
Τον Απρίλιο του 1940 ο Σπυρίδης μαζί με τον τότε νομάρχη Χαλκιδικής Γρηγόρη Παζιώνη και τον καθηγητή Αθανάσιο Παπαδόπουλο, έστειλε συγχαρητήριο τηλεγράφημα στον Χίτλερ με την ευκαιρία των γενεθλίων του. Στο επόμενο διάστημα συνέχισε να ενημερώνει το καθεστώς στη Γερμανία για τη δραστηριότητα του κόμματός του με επιστολές και τηλεγραφήματα και λάμβανε απαντήσεις είτε απευθείας απ’ τη Γερμανία είτε μέσω της γερμανικής πρεσβείας στην Αθήνα.
Η στάση του μεταξικού καθεστώτος απέναντι στον Σπυρίδη και η εγκατάσταση του τελευταίου στη Θεσσαλονίκη
Οι ενέργειες αυτές του Σπυρίδη προκάλεσαν την αντίδραση του μεταξικού καθεστώτος. Τον Αύγουστο του 1940 το Υπουργείο Δημόσιας Τάξης έδωσε εντολή στις αστυνομικές αρχές να πάρουν όλα τα αναγκαία μέτρα για να εμποδίσουν την εξάπλωση της δράσης του «Εθνικοσοσιαλιστικού Κόμματος Μακεδονίας-Θράκης» και σε άλλες περιοχές της Μακεδονίας. Παράλληλα ασκήθηκαν πειθαρχικές διώξεις κατά των νομαρχών και των δημάρχων που διέκειντο φιλικά προς τη Ναζιστική Γερμανία. Τότε τέθηκε σε διαθεσιμότητα και ο Παζιώνης που στο μεταξύ είχε γίνει νομάρχης Έβρου.
Όταν τα βουλγαρικά στρατεύματα μπήκαν στην Ανατολική Μακεδονία ο Σπυρίδης κατέφυγε στη Θεσσαλονίκη. Εκεί προχώρησε σε ανασυγκρότηση του κόμματος το οποίο αρχικά στεγάστηκε δωρεάν στο ξενοδοχείο Άτλας στην οδό Εγνατία, κατόπιν εντολής των γερμανικών αρχών κατοχής και λίγο αργότερα σε οίκημα στην οδό Κομνηνών στο κέντρο της πόλης που αποτέλεσε και κατοικία του Σπυρίδη.
Το σκάνδαλο της Γενικής Διεύθυνσης Επισιτιστικών και Οικονομικών Αναγκών Μακεδονίας
Στα τέλη του 1941 δημιουργήθηκε, μετά από έγκριση των γερμανικών αρχών κατοχής, η Γενική Διεύθυνση Επισιτιστικών και Οικονομικών Αναγκών Μακεδονίας, η οποία θα ήταν αρμόδια για τον επισιτισμό του πληθυσμού της Μακεδονίας και την εφαρμογή των αναγκαίων αγορανομικών μέτρων. Γενικός Διευθυντής ορίστηκε ο μέχρι τότε διευθυντής του Εμπορικού και Βιομηχανικού Επιμελητηρίου Θεσσαλονίκης, Νικόλαος Χερτούρας από το Μοναστήρι.
Λίγο αργότερα ο Σπυρίδης συστήθηκε στον Χερτούρα ως αρχηγός του εθνικοσοσιαλιστικού κόμματος Ελλάδας και άρχισε να παίρνει από την υπηρεσία τρόφιμα (αυγά, μέλι, φασόλια, κρέας, φρούτα, λάδι κ.ά.) καθώς και άλλα είδη όπως τσιγάρα, σαπούνι και γραφική ύλη λέγοντας ότι προορίζονταν για άπορα μέλη και οπαδούς του κόμματός του. Στην πραγματικότητα τα περισσότερα τρόφιμα ο Σπυρίδης τα πούλησε σε διάφορα άτομα κρατώντας για τον εαυτό του τα κέρδη ενώ ελάχιστα διανεμήθηκαν δωρεάν σε άπορα μέλη του κόμματος. Τα διάφορα είδη πωλούνταν (στο ξενοδοχείο Άτλας όπου το λουτρό είχε μετατραπεί σε αποθήκη τροφίμων) σε τιμές υψηλότερες από τις τιμές του επισιτισμού αλλά χαμηλότερες από τις τιμές στη μαύρη αγορά. Εύπορα μέλη του κόμματος που αγόραζαν τρόφιμα από τον Σπυρίδη πίστευαν ότι τα χρήματα παραδίδονταν στον Επισιτισμό για την αξία των τροφίμων. Ποσότητες τροφίμων πωλούνταν επίσης σε ένα ιδιοκτήτη εστιατορίου, το κατάστημα του οποίου βρισκόταν στη σημερινή οδό Ίωνος Δραγούμη, και στο οποίο γευμάτιζαν για ένα διάστημα ο Σπυρίδης και τα υψηλόβαθμα στελέχη του κόμματός του. Από το κατάστημα αυτό αγόραζαν τρόφιμα διάφορα άτομα έχοντας προηγουμένως πληρώσει την αξία τους στο Σπυρίδη.
Από τα τέλη του χειμώνα του 1942 μέχρι τον Ιούλιο της ίδιας χρονιάς ο Σπυρίδης, είτε αυτοπροσώπως είτε μέσω ανθρώπων του επιτελείου του, έλαβε από τη Γενική Διεύθυνση Επισιτιστικών και Οικονομικών Αναγκών Μακεδονίας, διάφορα τρόφιμα και άλλα είδη για τα οποία κατέβαλε μόνο 100.000 δραχμές ενώ από τον έλεγχο που έγινε αργότερα, μετά την αποκάλυψη της δράσης του Σπυρίδη και του Χερτούρα, αποκαλύφτηκε ότι η αξία των πραγμάτων αυτών ξεπερνούσε τα 16.000.000 δραχμές.
Την ίδια περίοδο ο Σπυρίδης αποκόμισε μεγάλα κέρδη μεσολαβώντας στον Χερτούρα για λογαριασμό διαφόρων εμπόρων της πόλης που ήθελαν π.χ να πετύχουν την αποδέσμευση διαφόρων προϊόντων. Η πληρωμή του για τις υπηρεσίες του άλλοτε γινόταν σε χρήμα και άλλοτε σε είδος π.χ έπαιρνε τμήμα των προϊόντων που αποδεσμεύονταν.
Η σύλληψη του Σπυρίδη και του Χερτούρα και η δίκη τους
Στα τέλη του 1942, αφού αποκαλύφθηκε η δράση του Σπυρίδη και του Χερτούρα, συντάχθηκε σε βάρος τους ποινική δικογραφία από τον αγορανομικό ανακριτή και με προφορική διαταγή του Γενικού Διοικητή Μακεδονίας συνελήφθησαν και οδηγήθηκαν στις φυλακές Επταπυργίου.
Η δίκη ξεκίνησε στις 13 Φεβρουαρίου του 1943 και διήρκησε ένα μήνα. Στη διάρκεια των 23 συνεδριάσεων εξετάστηκαν πολλοί μάρτυρες μεταξύ των οποίων ορισμένα πολύ γνωστά ονόματα του εθνικοσοσιαλιστικού χώρου στη βόρεια Ελλάδα όπως ο Διονύσιος Αγάθος και ο Λάσκαρης Παπαναούμ οι οποίοι στις καταθέσεις καταφέρθηκαν με δριμύτητα κατά των κατηγορουμένων και κυρίως κατά του Σπυρίδη. Ο Αγάθος και ο Παπαναούμ επιδίωκαν την καταδίκη του Σπυρίδη γιατί έτσι θα άνοιγε για τους ίδιους ο δρόμος για την ηγεσία στον εθνικοσοσιαλιστικό χώρο και επιπλέον ειδικά ο Αγάθος επιδίωκε και την καταδίκη του Χερτούρα καθώς ο τελευταίος επανειλημμένα είχε αρνηθεί να ικανοποιήσει διάφορα αιτήματα του Αγάθου δημιουργώντας του έτσι προβλήματα στις εμπορικές του δραστηριότητες. . Για τον Χερτούρα κατέθεσε σε ειδική συνεδρίαση, με εντολή του Στρατιωτικού Διοικητή Θεσσαλονίκης-Αιγαίου, ο Διευθύνων Σύμβουλος της Πολεμικής Διοίκησης Μαξ Μέρτεν. .
Στις 14 Μαρτίου του 1943 το δικαστήριο κήρυξε ένοχους τους κατηγορουμένους και επέβαλε στον Σπυρίδη ποινή φυλάκισης πέντε ετών και χρηματικό πρόστιμο 10.000 δραχμών για παράβαση του νόμου περί μεσαζόντων και 40 χρόνια φυλάκιση και πρόστιμο 60.000 δραχμών για αισχροκέρδεια και στον Χερτούρα την ποινή του θανάτου για τη διάθεση τροφίμων στον Σπυρίδη και 15 χρόνια φυλάκιση και χρηματικό πρόστιμο 1.000.000 δραχμών για παράβαση καθήκοντος.
Τελικά λίγο πριν την απελευθέρωση της Ελλάδας ο Σπυρίδης και ο Χερτούρας αποφυλακίστηκαν.
Διαφυγή στη Γερμανία και εκ νέου σύλληψη του Σπυρίδη
Ο Σπυρίδης μετά την αποφυλάκισή του, διέφυγε στη Γερμανία, όπως και άλλοι Έλληνες που είχαν συνεργαστεί με τις κατοχικές δυνάμεις στη διάρκεια του πολέμου. Το 1948 συνελήφθη στο Αμβούργο και παραπέμφθηκε σε δίκη ενώπιον αγγλικού δικαστηρίου για παράνομη εισαγωγή εμπορευμάτων και μαύρη αγορά.
Στο μεταξύ στις 23 Αυγούστου του 1947 το Ειδικό Δικαστήριο Δοσιλόγων καταδίκασε τον Σπυρίδη ερήμην σε ισόβια κάθειρξη με την κατηγορία της συνειδητής συνεργασίας με τους Γερμανούς ενώ στα τέλη της ίδιας χρονιάς καταδικάστηκε εκ νέου ερήμην για συμμετοχή στην ομάδα ενός άλλου συνεργάτη των γερμανικών δυνάμεων, του Γεωργίου Πούλου καθώς το όνομά του Σπυρίδη εσφαλμένα συμπεριελήφθηκε στον κατάλογο των ανδρών του Πούλου. Όταν η ελληνική πλευρά έμαθε ότι ο Σπυρίδης βρισκόταν στη Γερμανία ξεκίνησε τις διαδικασίες για την έκδοσή του στην Ελλάδα.
Ύστερα από αίτηση του Έλληνα προξένου Δ.Ι. Νικολαρεϊζη ο Σπυρίδης συνελήφθη εκ νέου απ' τις αγγλικές αρχές στις 12 Ιανουαρίου του 1949. Οι ελληνικές αρχές έστειλαν στη Γερμανία τα απαραίτητα στοιχεία (τόπο και χρόνο γέννησής του, επικυρωμένο αντίγραφο της ερήμην καταδικαστικής απόφασης του Ειδικού Δικαστηρίου Δοσιλόγων Θεσ/νίκης και τα αντίγραφα των μαρτυρικών καταθέσεων) και το ελληνικό αίτημα κρίθηκε από το Βρετανικό Δικαστήριο Εκδόσεων του Αμβούργου το οποίο υπέβαλε τη σχετική γνωμοδότηση στον Βρετανικό Στρατιωτικό Διοικητή. Στα μέσα του Σεπτεμβρίου του 1949 αποφασίστηκε η έκδοσή του Σπυρίδη στην Ελλάδα κάτι που κατέστη εφικτό στις αρχές του Νομβρίου της ίδιας χρονιάς καθώς έπρεπε να βρεθεί ο ασφαλέστερος τρόπος για τη μεταφορά του στην Ελλάδα. Μαζί με τον Σπυρίδη εκδόθηκε και ένας άλλος συνεργάτης των Γερμανών ο Νικόλαος Στεργιάδης. Πιθανόν οι δύο τους να ήταν οι τελευταίοι που εκδόθηκαν στην Ελλάδα από τις συμμαχικές δυνάμεις της Γερμανίας. Στις 19 Νοεμβρίου του 1949 ο Σπυρίδης οδηγήθηκε στις Β' Επανορθωτικές Φυλακές.
Προσπάθειες αποφυλάκισης και το τέλος του Σπυρίδη
Στις 23 Νοεμβρίου του 1949 ο Σπυρίδης κατέθεσε αίτηση ανακοπής κατά της απόφασης του Ειδικού Δικαστηρίου Δοσιλόγων με την οποία είχε καταδικαστεί σε ισόβια δηλώνοντας ότι δεν είχε λάβει γνώση ούτε της κλήσης ούτε της καταδίκης του επειδή βρισκόταν στη Γερμανία. Τον Ιανουάριο του 1950 το δικαστήριο έκανε δεκτή την ανακοπή, εξαφάνισε την ποινή των ισοβίων και του επέβαλε φυλάκιση δυόμισι χρόνων καθώς δέχτηκε μεν ότι ο κατηγορούμενος ήταν ένοχος αλλά <<συντρεχουσών των ελαφρυντικών περιπτώσεων και εν μετρία συγχύσει>>. Επίσης αθωώθηκε λόγω αμφιβολιών για τις κατηγορίες σχετικά με τη συμμετοχή του στην ομάδα του Πούλου. Στις αρχές Μαΐου της ίδιας χρονιάς ο Σπυρίδης υπέβαλε αίτηση χάριτος προκειμένου να αποφυλακιστεί νωρίτερα αλλά πέθανε στα τέλη του μήνα στη φυλακή από οξύ πνευμονικό οίδημα.
Παραπομπές
Κατηγορία:Ιστορία της Ελλάδας κατά τον Β΄ Παγκόσμιο Πόλεμο Κατηγορία:Τάγματα ασφαλείας Κατηγορία:Έλληνες συνεργάτες της ναζιστικής Γερμανίας Κατηγορία:Ποντιακός Ελληνισμός
Κάισερισπορ
thumb|right|200px|Το σήμα της ομάδας Η Κάισερισπορ είναι αθλητικός σύλλογος της Τουρκίας. Ιδρύθηκε το 1966 και βρίσκεται στην Καισάρεια (τούρκικα: Κάισερι). Από το 1966 μέχρι το 2004, όνομα του συλλόγου ήταν το Κάισερι Ερσιγιέσπορ. Η ομάδα έχει το ψευδώνυμο Το Αστέρι της Ανατολής.
Την περίοδο 2009-2010 τερμάτισε στην 8η θέση χάνοντας έτσι μια θέση στο Γιουρόπα Λιγκ. Έχει καταφέρει τουλάχιστον 6 συνεχόμενες φορές να συμμετάσχει στο Γιουρόπα Λιγκ: 2004-2005, 2005-2006, 2006-2007, 2007-2008, 2008-2009.
Ιστορία
Το 1965, ο Orhan Şefik Apak, τότε πρόεδρος της Τουρκικής Ομοσπονδίας Ποδοσφαίρου, ζήτησε από τις πόλεις της Τουρκίας να συνενώσουν της ερασιτεχνικές τους ομάδες σε έναν ποδοσφαιρικό όμιλο που θα εκπροσωπεί την κοινότητά τους. Οι νέοι σύλλογοι θα αγωνίζονταν στην νεοσυσταθείσα 2.Lig (Δεύτερη Κατηγορία). Μετά από αρκετές συναντήσεις, οι αντιπρόσωποι της πόλης συνένωσαν τις Ερσιγιέσπορ (Erciyesspor), Σανάγισπορ (Sanayispor), και Ορτααναντολούσπορ (Ortaanadoluspor) για να προκύψει η Κάισερισπορ. Ο όμιλος υπέβαλε τα απαραίτητα έγγραφα και ιδρύθηκε επίσημα ως Κάισερισπορ την 1η Ιουλίου 1966.
Επίσημη Ιστοσελίδα
Κατηγορία:Αθλητικοί σύλλογοι Τουρκίας Κατηγορία:Ιδρύσεις αθλητικών συλλόγων το 1966 Κατηγορία:Ποδοσφαιρικές ομάδες Τουρκίας Κατηγορία:Ιδρύσεις ποδοσφαιρικών ομάδων το 1966
Τέτανος
Ο τέτανος μπορεί να εμφανιστεί μετά από τραυματισμό, ή σε βρέφη, λίγο καιρό (έως ένα μήνα περίπου) μετά τη γέννηση. Στην τελευταία περίπτωση ονομάζεται νεογνικός.
Επιδημιολογία
thumb|400px|Θάνατοι από Τέτανο, από το 1990 έως το 2017 ανά ηλικιακή ομάδα.
Ο τέτανος αποτελεί εξαιρετικά σπάνια ασθένεια στον αναπτυγμένο κόσμο, αν και παρουσιάζονται ακόμη κρούσματα. Στον αναπτυσσόμενο κόσμο, είναι αρκετά δύσκολο να υπολογιστεί η διάδοσή του, καθώς υπάρχουν αρκετά περιστατικά που δεν καταγράφονται. Για τη δεκαετία του 1980, υπολογίζεται πως είχαν πεθάνει πάνω από ένα εκατομμύριο ασθενείς. Κατά τη δεκαετία του 2001-2010, υπήρχαν περίπου 180 χιλιάδες νεκροί ανά χρόνο.
Ο τέτανος μπορεί να προσβάλει τόσο ενήλικες όσο και βρέφη. Η μετάδοση του κλωστηριδίου, κατά τη γέννηση, στο νεογέννητο μωρό, οδηγεί στον νεογνικό τέτανο, ο οποίος εμφανίζεται μετά την τρίτη μέρα από τη γέννα. Ως ομάδες κινδύνου αναγνωρίζονται επίσης οι ηλικιωμένοι (>65 χρονών) και οι χρήστες ενδοφλέβιων ναρκωτικών ουσιών.
Ο Παγκόσμιος Οργανισμός Υγείας έχει βάλει ως στόχο την εξαφάνιση του τετάνου, με τις πρώτες προσπάθειες να ξεκινούν τη δεκαετία του '70, με το Εκτεταμένο Πρόγραμμα για την Ανοσοποίηση (Expanded Programme on Immunization). Το πρόγραμμα, πέρα από εμβολιασμό για τον τέτανο, στόχευε επίσης και στον εμβολιασμό για πολυομυελίτιδα, διφθερίτιδα, φυματίωση, κοκκύτη και ιλαρά. Βασιζόταν επίσης και στη βελτίωση των συνθηκών γέννησης- πράγμα δύσκολο δεδομένου των άσχημων συνθηκών στις μη ανεπτυγμένες χώρες. Το πρόγραμμα είχε επιτυχία, με το 90% των παιδιών που γεννήθηκαν παγκοσμίως το 2015 να είναι καλυμμένο με τη σειρά των τριών εμβολίων που πρέπει να χορηγούνται, ωστόσο υπάρχουν ακόμη βήματα να γίνουν. Οι χώρες που έχουν μείνει πίσω σε αυτό το πρόγραμμα είναι το Αφγανιστάν, το Πακιστάν και η Νιγηρία.
Νοσηρότητα και θνητότητα
Ο τέτανος των ενηλίκων είχε υψηλή θνητότητα στο παρελθόν. Στις ΗΠΑ, η θνητότητα έχει φτάσει περίπου στο 10% (δηλαδή από τα 100 άτομα που νοσούν, οι 10 πεθαίνουν). Στις ΗΠΑ, η επίπτωση (πόσα άτομα από τον γενικό πληθυσμό νοσούν από τη συγκεκριμένη νόσο) πάλι έχει μειωθεί καθώς έχει φτάσει στο 0,01 ανά 100.000 άτομα το έτος, από 500-600 άτομα ανά 100.000 στα μέσα του 20ού αιώνα. Διαφορετική είναι η εικόνα στις αναπτυσσόμενες χώρες της υποσαχάριας Αφρικής και σε ορισμένες φτωχές περιοχές της Ασίας καθώς παρουσιάζουν αυξημένη επίπτωση και θνησιμότητα. Ο νεογνικός τέτανος έχει μεγαλύτερη θνητότητα από τον τέτανο των ενηλίκων.
Παθογένεση
Ο τέτανος είναι αποτέλεσμα της μόλυνσης του οργανισμού από το κλωστηρίδιο του τετάνου, ένα κατά Γκραμ-θετικό σπορογόνο βακτήριο. Το συγκεκριμένο κλωστηρίδιο βρίσκεται παντού στη φύση, ιδίως στο χώμα. Εντοπίζεται στα κόπρανα ζώων, πιθανόν και ανθρώπων. Εντοπίζεται επίσης στο δέρμα των ανθρώπων, ιδίως στις αγροτικές περιοχές.
Το κλωστηρίδιο του τετάνου, αφού εισέλθει στο σώμα μέσω ενός ρυπαρού τραύματος, ξεκινά τον πολλαπλασιασμό του καθώς και την παραγωγή δύο εξωτοξινών: της τετανολυσίνης (η οποία είναι αιμολυσίνη, δηλαδή καταστρέφει τα ερυθρά κύτταρα του αίματος), και της τετανοσπασμίνης. Η τετανοσπασμίνη, μια ισχυρή νευροτοξίνη, είναι σημαντική για την παθολογία του τετάνου. Εισέρχεται στις απολήξεις των νευρικών κυττάρων (πιο συγκεκριμένα στη νευρομυική σύναψη) κοντά στο τραύμα, και μεταφέρεται μέσω του νευράξονα στον πυρήνα του κυττάρου στον νωτιαίο μυελό. Αφού αποφύγει τους αμυντικούς μηχανισμούς του νευροκυττάρου (λυσοσωμιακή φαγοκυττάρωση) θα εξέλθει από το νευροκύτταρο με το οποίο μεταφέρθηκε στο κινητικό κέντρο. Εκεί, θα διαχυθεί στη νευροδιαβιβαστική σύναψη μεταξύ του νευροκυττάρου και του GABAεργικού νευρώνα, το οποίο είναι επιφορτισμένο με τη ρύθμιση (συγκεκριμένα, με την αναστολή) των νευρικών εκφορτίσεων του μετασυναπτικού νευρικού κύτταρου. Η τετανοσπασμίνη έχει την ιδιότητα να καταλύει την πρωτεϊνη συναπτομπρεβίνη, η οποία είναι μέρος ενός μεγαλύτερου συμπλόκου πρωτεϊνών, που λειτουργικό σκοπό έχουν να μεταφέρουν το συναπτικό κυστίδιο το οποίο περιέχει νευροδιαβιβαστικές ουσίες, απο το εσωτερικό του νευρικού κυττάρου, στον εξωκυττάριο χώρο. Έτσι η τετανοσπασμίνη εκεί καταργεί τους μηχανισμούς ελέγχου των κινητικών νεύρων, και ως εκ τούτου εμφανίζονται ανεξέλεγκτες μυικές συστολές. Επίσης επηρεάζεται το αυτόνομο νευρικό σύστημα, εκκρίνοντας μεγάλες ποσότητες κατεχολαμινών.
Ο νεογνικός τέτανος προκαλείται κατά τη φάση του τοκετού, όταν χρησιμοποιούνται υλικά τα οποία είναι μολυσμένα, συχνό φαινόμενο σε φτωχές χώρες στις οποίες οι γέννες γίνονται στην οικία της μητέρας.
Συμπτώματα
thumb|Φωτογραφία ασθενούς με οπισθότονο. Τα συμπτώματα από τον τέτανο ξεκινούν να εμφανίζονται όταν οι νευροτοξίνες πλησιάσουν τα νευρικά κύτταρα τα οποία αναστέλλουν τη σύσπαση των μυών στον νωτιαίο μυελό. Συνήθως απαιτούνται 7-10 μέρες μετά τον τραυματισμό για να εμφανιστεί η συμπτωματολογία. Ανάλογα με τα νευρικά κύτταρα που επηρεάζονται μπορεί να εμφανιστούν μια πλειάδα από συμπτώματα, τα οποία μπορεί να είναι τοπικά ή γενικευμένα. Τα τοπικά συμπτώματα, αν αφεθούν χωρίς θεραπεία, οδηγούν σε γενικευμένη συμπτωματολογία. Οι γενικευμένοι σπασμοί είναι επώδυνοι, ενώ οι σπασμοί των λαρυγγικών ή αναπνευστικών μυών οδηγούν σε αναπνευστική ανεπάρκεια.
Επηρεάζεται το αυτόνομο νευρικό σύστημα καιιδιαίτερη επικίνδυνη είναι η καρδιαγγειακή συμπτωματολογία, με επεισόδια ταχυκαρδίας ή και άλλες αρρυθμίες. Επίσης επηρεάζονται και άλλα συστήματα όπως το γαστρεντερικό και το αναπνευστικό.
Το πρώτο, και πιο συχνό, τοπικό σύμπτωμα είναι ο τριγμός των δοντιών του στόματος, λόγω σπασμού των μυών της κάτω γνάθου. Αργότερα ακολουθεί η αυχενική δυσκαμψία, που οφείλεται στο ότι η νευροτοξίνη επηρέασε περισσότερα κρανιακά νεύρα. Αργότερα εμφανίζεται ο οπισθότονος, χαρακτηριστικό σύμπτωμα όπου η σπονδυλική στήλη παίρνει τη μορφή τόξου. Στην πορεία της νόσου, ακολουθούν οι γενικευμένοι σπασμοί ποδιών και χεριών, πάλι με ταυτόχρονη τοξοειδή κάμψη της σπονδυλικής στήλης, ενώ το χέρι σχηματίζει γροθιά. Συνήθως συνοδεύεται από δύσπνοια. Άλλα συχνά συμπτώματα είναι η δυσφαγία, η ταχυκαρδία και ο πυρετός (>38,4°C). Το σαρδόνιο γέλιο είναι επίσης χαρακτηριστικό σύμπτωμα του τετάνου.
Διάγνωση
Η διάγνωση του τετάνου βασίζεται στην κλινική εικόνα. Οι εργαστηριακές εξετάσεις που μπορεί να γίνουν είναι ο έλεγχος για αντιτετανική ανοσοσφαιρίνη G στον ορό του ασθενούς και ο προσδιορισμός της τετανοτοξίνης στο αίμα- και οι δυο εξετάσεις όμως έχουν τους περιορισμούς τους. Η αδυναμία ανίχνευσης τετανοτοξίνης στο αίμα δεν αποκλείει τον τέτανο.
Η δηλητηρίαση με στρυχνίνη είναι νόσος η οποία προκαλεί την ίδια περίπου συμπτωματολογία με τον γενικευμένο τέτανο. Παρόμοια συμπτωματολογία μπορεί να υπάρξει ως παρενέργεια αντιντοπαμινεργικών φαρμάκων. Ο κεφαλικός τέτανος πρέπει να διαφοροδιαγνωστεί από άλλες τοπικές παθήσεις, όπως τοπικές λοιμώξεις, εγκεφαλίτιδα κ.α. Η διάγνωση βασίζεται στην κλινική εικόνα και οι θετικές καλλιέργειες από το τραύμα χρησιμεύουν μόνο ως επιβεβαίωση της διάγνωσης. Δεν υπάρχουν ειδικές εργαστηριακές εξετάσεις οι οποίες να βοηθούν στη διαγνωστική διαδικασία.
Στο νεογνό η διαφορική διάγνωση περιλαμβάνει την υπασβεσταιμία και την μηνιγγοεγγεφαλίτιδα.
Θεραπεία τετάνου
Το τραύμα πρέπει να καθαριστεί, οι ιστοί να καθαρίσουν από ρυπαρό υλικό ή νεκρούς ιστούς, ώστε να απομακρύνουν όσο περισσότερα κλωστηρίδια είναι δυνατόν. Ακολούθως, πρέπει να χορηγηθεί αντιβιοτικό. Η μετρονιδαζόλη (400mg διορθικά ή 500mg ενδοφλέβια ανά 6ωρο, για 7 ημέρες) είναι το αντιβιοτικό εκλογής. Εναλλακτικά, μπορεί να χρησιμοποιηθεί πενικιλίνη.
Η αντιτοξίνη, φάρμακο κατά της εξωτοξίνης του κλωστηριδίου, πρέπει να δοθεί για να εμποδιστεί περαιτέρω μόλυνση του νευρικού συστήματος από την τετανοσπασμίνη. Η ανθρώπινη αντιτετανική ανοσοσφαιρίνη (Human Anti-Tetanus Immunoglobulin), σε δόση 3000-6000 IU, χορηγείται μία φορά, ενδομυικά, πάντως υπάρχουν ορισμένες μελέτες που υποστηρίζουν την ενδοραχιαία χορήγηση της αντιτοξίνης. Παλιότερα γινόταν χρήση της ίππειας αντιτετανικής ανοσοσφαιρίνης, της οποίας όμως η χρήση περιορίστηκε, επειδή προκαλεί περισσότερες αλλεργικές αντιδράσεις.
Οι σπασμοί αντιμετωπίζονται με τη χρήση βενζοδιαζεπινών, κυρίως με τη διαζεπάμη η οποία σε υψηλές δόσεις μπορεί να προκαλέσει αναπνευστική ανεπάρκεια. Οι βενζοδιαζεπίνες μπορούν να χορηγηθούν μαζί με μυοχαλαρωτικά φάρμακα (φάρμακα που προκαλούν νευρομυικό διαχωρισμό), όπως το πανκουρόνιο. Η προποφόλη έχει επίσης χρησιμοποιηθεί επικουρικά για αντιμετώπιση των σπασμών.
Σε περιπτώσεις σοβαρών επεισοδίων τετάνου, η προφυλακτική τραχειοστομία μπορεί να προστατεύσει τον αεραγωγό από σπασμούς των λαρυγγικών μυών. Η σταθερότητα του καρδιαγγειακού συστήματος είναι βασικής σημασίας αν και εξαιρετικά δύσκολο να αντιμετωπιστεί. Οι διακυμάνσεις στον καρδιακό ρυθμό είναι συχνές και προτιμούνται φάρμακα με μικρό χρόνο ημίσειας ζωής (δηλαδή απομακρύνονται γρήγορα από τον οργανισμό). Επίσης, η χορήγηση θειικού μαγνησίου βοηθά στην σταθεροποίηση του καρδιακού ρυθμού. Επίσης θα πρέπει, με συμπτωματική θεραπεία, να αντιμετωπιστούν και τα συνοδά προβλήματα που μπορεί να προκύψουν, όπως δυσφαγία, νεφρική ή αναπνευστική ανεπάρκεια. Για αυτό είναι σημαντικό να νοσηλεύεται κάποιος σε νοσοκομείο με τις κατάλληλες υποδομές.
Πρόληψη & εμβολιασμός
Η πρόληψη του τετάνου γίνεται με εμβολιασμό. Σύμφωνα με τις οδηγίες του Παγκόσμιου Οργανισμού Υγείας, κατά τη βρεφική ηλικία χορηγούνται τρεις δόσεις εμβολίου, οι οποίες ακολουθούνται από άλλες δύο κατά την παιδική και εφηβική ηλικία, ενώ στην ενήλικη ζωή πρέπει να δίνεται ακόμη μια δόση (γνωστή ως booster). Ο Οργανισμός Για Τη Δημόσια Υγεία των ΗΠΑ εισηγείται την επιπλέον χορήγηση ενός εμβολίου σε βρεφική ηλικία, ενώ στους ενήλικες να χορηγείται booster δόση κάθε 10 χρόνια. Η αποτελεσματικότητα του εμβολίου πλησιάζει το 100%.
Lada Niva
Το Lada Niva (επίσημος κωδικός εργοστασίου: VAZ 2121) είναι μικρομεσαίο εκτός δρόμου αυτοκίνητο SUV με μόνιμη τετρακίνηση, που κατασκευάζεται από τη ρωσική αυτοκινητοβιομηχανία AvtoVAZ / Lada, από τις 5 Απριλίου 1977 έως σήμερα. Χρονολογικά, υπήρξε το πρώτο εκτός δρόμου αυτοκίνητο μαζικής παραγωγής με αμάξωμα μονοκόκ, δηλαδή ενιαίο δομικό σύνολο, γνωστό και ως αυτοφερόμενο, καθώς και το πρώτο εκτός δρόμου με ανεξάρτητη ανάρτηση εμπρός, ιδιότητες που σήμερα υιοθετούνται από όλα σχεδόν τα crossover SUV αυτοκίνητα. Ως αποτέλεσμα, θεωρείται συχνά ως πρόγονος των σημερινών αυτοκινήτων της κατηγορίας αυτής.
Τέτανος
Πρόληψη εμφάνισης τετάνου μετά από τραυματισμό
Καθώς τα τραύματα στο έδαφος ή άλλα ρυπαρά υλικά είναι αρκετά συνηθισμένα, δυνητικά, κάθε τραύμα είναι μπορεί να είναι επικίνδυνο καθώς μπορεί το έδαφος να είναι μολυσμένο- αν και στις δυτικές χώρες κάτι τέτοιο είναι εξαιρετικά σπάνιο. Για την πρόληψη του τετάνου, πέρα από τον καθαρισμό του τραύματος, θα πρέπει να λαμβάνεται το ιστορικό εμβολιασμού του τραυματία. Αν είναι πλήρως εμβολιασμένος (δηλαδή έχει κάνει τα τρία εμβόλια και το τελευταίο booster ήταν λιγότερο από 10 χρόνια), τότε ο ασθενής είναι προφυλαγμένος από το βακτήριο του τετάνου και την παθογόνο τοξίνη του. Ωστόσο είναι λίγοι αυτοί που θυμούνται με ακρίβεια αν έχουν εμβολιαστεί ή όχι. Σε τέτοιες περιπτώσεις, δίνεται η αντιτετανική ανοσοσφαιρίνη, και επιπλέον ο ασθενής πρέπει να εμβολιαστεί.
Lada Niva
Ονομασίες
thumb|left|Lada Niva 1.7i του 2010 στην [[Ισλανδία, το 2013, υπό την ονομασία Lada Sport]]
Τέτανος
Εξωτερικοί σύνδεσμοι
Κατηγορία:Λοιμώδεις ασθένειες Κατηγορία:Βακτηριακές νόσοι
Lada Niva
Ονομασίες
Τον Σεπτέμβριο του 2014, επίσης, παρουσιάστηκε και μια λίγο πιο σύγχρονη έκδοση του μοντέλου, με επανασχεδιασμό στη γρίλια, στους προφυλακτήρες και στους εξωτερικούς καθρέπτες, οι οποίοι έγιναν θερμαινόμενοι και ηλεκτρικά ρυθμιζόμενοι, καλύτερη ηχομόνωση και βελτιώσεις στα πλαστικά στο σαλόνι, μαζί με ένα νέο τιμόνι. Επίσης, η νέα αυτή έκδοση φέρει στον βασικό της εξοπλισμό ηλεκτρικά παράθυρα και κλιματισμό, ενώ στα παλαιότερα μοντέλα μπορεί να ήταν αναλόγως με την έκδοση και τη χώρα. Η βελτιωμένη αυτή έκδοση κυκλοφόρησε ως Lada 4x4 Urban και διατίθεται και σε όλες τις εξαγωγικές αγορές διεθνώς, αν και μόνο στην 3-πορτη εκδοχή αμαξώματος, ενώ ειδικά στην αγορά της Ρωσίας από τον Μάρτιο του 2016 άρχισε να προσφέρεται και στην 5-πορτη εκδοχή, με μακρύτερο κατά 50,0 εκατοστά μεταξόνιο.
Μια ακόμα ανανέωση έγινε τον Δεκέμβριο του 2019, όταν απέκτησε νέο πίνακα οργάνων, που φέρει και μια μικρή ψηφιακή οθόνη για τις πληροφορίες του υπολογιστή ταξιδιού. Επίσης, τοποθετήθηκαν νέοι διακόπτες και αεραγωγοί για τον κλιματισμό, που βελτιώνουν την απόδοσή του, νέο ντουλαπάκι μπροστά από τον συνοδηγό, με μεγαλύτερη χωρητικότητα, και το κεντρικό τούνελ απέκτησε δύο ποτηροθήκες και χώρο για μικροπράγματα. Επιπρόσθετα, το μοντέλο είχε πλέον νέα μπροστινά καθίσματα, τα οποία είναι θερμαινόμενα και πιο ανατομικά, και εκτός από καλύτερη στήριξη, διαθέτουν βελτιωμένο μηχανισμό ανάκλισης, ώστε να προσφέρεται ευκολότερη πρόσβαση στα πίσω καθίσματα (στην 3-πορτη εκδοχή αμαξώματος). Αναλόγως με την έκδοση εξοπλισμού, προσφέρθηκαν βελτιωμένη ηχομόνωση και μαύρες ζάντες αλουμινίου 16 ιντσών. Εξωτερικά, η νέα αυτή εκδοχή ξεχωρίζει από τα φώτα ομίχλης, που είναι χαμηλά στον προφυλακτήρα.
Ωστόσο, στις 31 Μαΐου 2020 η εταιρεία ανακοίνωσε πως σταματά τις πωλήσεις του 4x4 Urban στην Ευρώπη, καθώς το μοντέλο αποσύρθηκε και από τη Γερμανία, την μοναδική χώρα της Ευρωπαϊκής Ένωσης όπου ήταν ακόμα διαθέσιμο. Ο λόγος που πήρε την απόφαση αυτή, ήταν για να τονώσει ακόμα περισσότερο τις πωλήσεις του SUV Dacia Duster, επειδή η Dacia ανήκει και αυτή στον γαλλικό όμιλο Renault Group.
Βασικά στοιχεία
thumb|Δοκιμαστικό Lada Niva του 1974
Η εξέλιξη του Niva ξεκίνησε μέσα στο 1971 και η τελική εκδοχή του διαμορφώθηκε το 1973, με ελάχιστες διαφορές από το μοντέλο παραγωγής. Ακολούθησαν εξαντλητικές δοκιμές υπό σκληρές συνθήκες. Το 1976, κατασκευάστηκαν τα πρώτα 50 αντίτυπα του Niva για πιλοτική χρήση και παρουσιάστηκαν στη Μόσχα, ενώ μετά δοκιμάστηκαν υπό διάφορες ακόμα συνθήκες. Τελικώς, το μοντέλο μπήκε στη μαζική παραγωγή στις 5 Απριλίου 1977 και στις 31 Αυγούστου 1977 παρήχθη το χιλιοστό Niva, ενώ στις 2 Μαρτίου 1978 η συνολική παραγωγή έφτασε τις 10 χιλιάδες αντίτυπα και το 1993 κατασκευάστηκε το εκατομμυριοστό αντίτυπο του Niva, ενώ το 2013 η συνολική παραγωγή έφτασε τα 2 εκατομμύρια αντίτυπα.
Χρονολογικά, ήταν το πρώτο αυτοκίνητο που σχεδιάστηκε αποκλειστικά από τη AvtoVAZ / Lada, η οποία είχε τότε ανακοινώσει ότι δεν είχε χρησιμοποιήσει μηχανικά μέρη από τη Fiat, μολονότι στην πράξη δεν ήταν όλα εντελώς ανεξάρτητα. Ωστόσο, το αυτοφερόμενο σασί ήταν σοβιετικής έμπνευσης και κατασκευής, όπως και η ανεξάρτητη μπροστινή ανάρτηση. Μάλιστα ήταν το πρώτο αυτοφερόμενο πλαίσιο μαζικής παραγωγής για χρήση σε αυτοκίνητο εκτός δρόμου, καθώς και το πρώτο μοντέλο εκτός δρόμου με ανεξάρτητη εμπρός ανάρτηση και το πρώτο στο οποίο ο πίσω άκαμπτος άξονας στηρίζονταν πάνω σε ελικοειδή ελατήρια.
Για την ακρίβεια, οι αναρτήσεις του Niva σχεδιάστηκαν έτσι ώστε να έχουν μεγάλες διαδρομές και αυτό, σε συνδυασμό με την μεγάλη απόσταση από το έδαφος, του προσέδωσε αξιοσημείωτες ικανότητες εκτός δρόμου, αφού μπορούσε να περνά πάνω από δύσκολες εδαφικές ανωμαλίες. Η μπροστινή ανάρτηση αποτελείται από διπλά ψαλίδια, ενώ πίσω φέρει άκαμπτο άξονα, που όμως στηρίζεται πάνω σε δύο διαμήκεις βραχίονες και σύνδεσμο τύπου Βατ. Τα φρένα του Niva είναι σερβόφρενα διπλού κυκλώματος και φέρουν δισκόφρενα με διπλά έμβολα μπροστά και ταμπούρα πίσω, ενώ από το 2011 απέκτησαν και σύστημα ABS. Από την άλλη όμως, το μοντέλο δεν προσέφερε σχεδόν ποτέ αερόσακους, με εξαίρεση κάποιες πρόσφατες εκδόσεις του που φέρουν πλευρικό αερόσακο για τον οδηγό, πλην όμως όχι και μπροστινούς. Ο συμπλέκτης του κιβωτίου ταχυτήτων είναι υδραυλικός, ενώ από το 2003 εισήχθη υδραυλική υποβοήθηση και στο σύστημα διεύθυνσης, στις ανώτερες εκδόσεις εξοπλισμού, και σταδιακά έγινε βασικός σε όλες τις εκδόσεις. Το ίδιο έτος, επίσης, εισήχθη και κλιματισμός, ως βασικός εξοπλισμός ή έξτρα, αναλόγως με την έκδοση και τη χώρα, ενώ τα ηλεκτρικά παράθυρα υπήρχαν ως πρόσθετος εξοπλισμός ήδη πριν την ανανέωση του 1994 και από τα μέσα της δεκαετίας του 2000 άρχισαν να γίνονται, σταδιακά, βασικός εξοπλισμός σε όλες τις εκδόσεις. thumb|Ο κινητήρας 1.7 λίτρων και η ρεζέρβα.
Σημαντικό πλεονέκτημα στην οδήγηση εκτός δρόμου οφείλεται και στο σύστημα της τετρακίνησης. Διαθέτει τρία διαφορικά: το κεντρικό, που μοιράζει τη δύναμη εμπρός και πίσω, το μπροστινό και το πίσω. Ελέγχεται από δύο μικρά λεβιεδάκια, δίπλα στον λεβιέ ταχυτήτων. Το ένα μπλοκάρει το κεντρικό διαφορικό στο 50-50 ώστε αν ένας τροχός από τον πίσω άξονα και ένας από τον μπροστινό χάσουν την πρόσφυση, τότε σταματάει. Το άλλο είναι το HI-LOW και επιλέγει κοντές σχέσεις, μέσω του LOW, μια επιλογή που μπορεί να γίνει είτε με το κεντρικό διαφορικό κλειδωμένο, είτε στο κανονικό. Αντίθετα με την κατ' επιλογήν του οδηγού τετρακίνηση αρκετών τζιπ, μέσω ενός σχετικού διακόπτη στο ταμπλό, στο Lada Niva η τετρακίνηση είναι μόνιμη, με σκοπό την βέλτιστες δυνατότητες κίνησης υπό όλες τις συνθήκες.
Ένα ακόμα παραδοσιακό στοιχείο του Lada Niva και ιδιαίτερα πρακτικό για τα καθαρόαιμα τζιπ εκτός δρόμου, είναι η τοποθέτηση της ρεζέρβας μέσα στο θάλαμο του κινητήρα (ειδικότερα στο Niva, είναι μπροστά από τον οδηγό), όπως φαίνεται στη διπλανή φωτογραφία. Επίσης, το Niva ήταν και το πρώτο, χρονολογικά, μοντέλο της Lada όπου το ντεπόζιτο των καυσίμων είχε τοποθετηθεί μπροστά από τον πίσω άξονα και προς το κέντρο του αμαξώματος, κάτω από τα πίσω καθίσματα, μειώνοντας έτσι δραστικά τις πιθανότητες να εκραγεί σε οπίσθια πρόσκρουση και να ξεσπάσει πυρκαγιά. Αυτή η διάταξη διατηρήθηκε και στα μεταγενέστερα μοντέλα της εταιρείας.
Κινητήρες
thumb|left|Lada 4x4 Urban του 2016 στη [[Σουηδία.]] thumb|left|Το πίσω μέρος του Lada 4x4 Urban.
Το αρχικό μηχανικό σύνολο του Lada Niva ήταν ένας 4-κύλινδρος σε σειρά κινητήρας βενζίνης, με έναν εκκεντροφόρο επικεφαλής και 8 βαλβίδες, κυβισμού 1.580 cm³ με καρμπυρατέρ, ισχύος 54 kW / 72 hp στις 5.400 rpm και ροπής 126 N·m στις 3.400 rpm. Συνδυαζόταν με 4-τάχυτο ή 5-τάχυτο μηχανικό κιβώτιο ταχυτήτων, αν και από το 1985 το 5-τάχυτο καθιερώθηκε ως η αποκλειστική μετάδοση. Η τελική ταχύτητα ήταν τότε 130 km/h (81 mph) και η επιτάχυνση 0-100 km/h (0-62 mph) στα 21,0 δευτερόλεπτα.
Από τα μέσα του 1994 καθιερώθηκε νέος βενζινοκινητήρας από την General Motors, 4-κύλινδρος σε σειρά, κυβισμού 1.690 cm³ με injection μονού σημείου, ισχύος 60 kW / 81 hp στις 5.000 rpm και ροπής 128 N·m στις 4.000 rpm. Η τελική ταχύτητα έφτασε τα 137 km/h (85 mph) και η επιτάχυνση 0-100 km/h τα 19,0 δευτερόλεπτα. Ταυτόχρονα, έγινε και μια ελαφρά αισθητική ανανέωση στο μοντέλο, με νέο τιμόνι, πιο σύγχρονο ταμπλό και διαφορετικής σχεδίασης πίσω φώτα, που έγιναν κάθετα αντί για οριζόντια. Με το νέο ντιζάιν των πίσω φώτων, η πίσω πόρτα άνοιγε πλέον μέχρι τον προφυλακτήρα, διευκολύνοντας έτσι την φόρτωση των αποσκευών. Τυπικά, το Niva μπορούσε έως και το 1996 σε πολύ λίγες χώρες να παραγγελθεί με τον κινητήρα των 1.6 λίτρων, ως προαιρετική φθηνότερη επιλογή, με αντίστοιχη έκπτωση στην τιμή πώλησης του μοντέλου, αλλά στην πράξη όσα Lada Niva κυκλοφόρησαν μετά το 1994 ήταν σχεδόν όλα με τον νεότερο των 1.7 λίτρων. Από το 2004, τοποθετήθηκε σε όλα ηλεκτρονικός ψεκασμός πολλαπλών σημείων της Bosch.
Με την ανανέωση που έλαβε χώρα στα μέσα του 1994, η 5-πορτη εκδοχή αμαξώματος άρχισε να προσφέρει και έναν κινητήρα βενζίνης 1.8 λίτρων, 4-κύλινδρο σε σειρά, κυβισμού 1.774 cm³ και ισχύος 63 kW / 85 hp, λόγω των μεγαλύτερων διαστάσεων και βάρους αυτής της έκδοσης.
Το διάστημα 1999 έως 2007 προσφέρθηκε σε λίγες αγορές και ένας πετρελαιοκινητήρας 4-κύλινδρος σε σειρά, κυβισμού 1.905 cm³ και ισχύος 50 kW / 69 hp, από την Peugeot, με τελική ταχύτητα μόλις 125 km/h (78 mph) και επιτάχυνση 0-100 km/h στα 25,0 δευτερόλεπτα. Το μοντέλο έφερε τον εργοστασιακό κωδικό VAZ-21215 Niva, ενώ εμπορικώς ήταν γνωστό ως Niva 1.9 στις χώρες όπου διατέθηκε. Αντιθέτως, στην Ελλάδα το Niva turbodiesel δεν κυκλοφόρησε ποτέ, ούτε καν από παράλληλες εισαγωγές.
Από την ανανέωση που έγινε τον Σεπτέμβριο του 2014 και κυκλοφόρησε ως Lada 4x4 Urban, απέκτησε πιο αεροδυναμική σχεδίαση στο μπροστινό μέρος. Ως αποτέλεσμα, η τελική ταχύτητα έφτασε τα 142 km/h (88 mph) και η επιτάχυνση 0-100 km/h τα 17,0 δευτερόλεπτα.
Εκδοχές αμαξώματος
thumb|Lada Niva της δεκαετίας του 2000 στην [[Ελλάδα.]]
Μεταξύ του 1985 και του 1994, υπήρξε συναρμολόγηση και στην Ελλάδα, στη Θήβα, από την Automeccanica, η οποία κατασκεύαζε και μια εγχώρια 2-πορτη καμπριολέ εκδοχή, δικής της εξέλιξης. Μια αντίστοιχη καμπριολέ έκδοση με υφασμάτινη αναδιπλούμενη οροφή, είχε αρχίσει να προσφέρει ήδη από το 1983 ο γαλλικός βελτιωτικός οίκος Wassermann, σε λίγα αντίτυπα, υπό την ονομασία Niva Plein Soleil (Niva Ηλιακό Φως).
Το 2011, το σαλόνι εκσυγχρονίστηκε, απέκτησε νέες επενδύσεις, και τοποθετήθηκε νέο σύστημα πέδησης, με σύστημα ABS. Το 2019, τοποθετήθηκαν νέα καθίσματα, νέες εσωτερικές επενδύσεις και ένα εντελώς καινούριο ταμπλό.
Παραπομπές
thumb|Αγωνιστικό Lada Niva T3 του 1993.
Εξωτερικοί σύνδεσμοι
Κατηγορία:Αυτοκίνητα SUV Niva Κατηγορία:Αυτοκίνητα ράλλυ
Κροατικές βουλευτικές εκλογές (2015)
Οι κροατικές βουλευτικές εκλογές του 2015 διεξήχθησαν στις 8 Νοεμβρίου. Εξελέγησαν συνολικά 151 βουλευτές. Ήταν οι 8ες βουλευτικές εκλογές από το 1990 και οι πρώτες από το 2013, όταν η Κροατία εντάχθηκε στην Ευρωπαϊκή Ένωση.
Ο κυβερνών κεντροαριστερός συνασπισμός Η Κροατία Μεγαλώνει με αρχηγό τον πρωθυπουργό Ζόραν Μιλάνοβιτς αναμετρήθηκε με τον κεντροδεξιό Πατριωτικό Συνασπισμό με επικεφαλής την Κροατική Δημοκρατική Ένωση με αρχηγό τον επικεφαλής του κόμματος Τόμισλαβ Καραμάρκο.
Οι συντηρητικοί κέρδισαν την πρωτιά αλλά απέτυχαν να πάρουν αυτοδυναμία. Ο συνασπισμός της Κροατικής Δημοκρατικής Ένωσης (HDZ) κατέλαβε 59 έδρες (συμπεριλαμβανομένων των εδρών της διασποράς) στη Βουλή των 151 εδρών και ο συνασπισμός του SDP έλαβε 56 έδρες.
Η νέα κυβέρνηση έλαβε ψήφο εμπιστοσύνης στις 23 Ιανουαρίου 2016 από το κοινοβούλιο με πρωθυπουργό τον Τίχομιρ Ορεσκόβιτς.
Εξωτερικοί σύνδεσμοι
2015
Zentralblatt MATH
Η Κεντρική Μαθηματική Εφημερίδα, περισσότερο γνωστή ως Zentralblatt MATH στα γερμανικά (αγγλικά: central math journal), είναι μια υπηρεσία του εκδοτικού οίκου Springer Science+Business Media, που παρέχει σχόλια και περιλήψεις για τα άρθρα στα καθαρά και εφαρμοσμένα μαθηματικά. Πρόκειται για μια μεγάλη διεθνή υπηρεσία ανασκόπησης, η οποία καλύπτει το σύνολο του τομέα των μαθηματικών. Χρησιμοποιεί τους κωδικούς ταξινόμησης μαθηματικών θεμάτων (Mathematics Subject Classification) για να οργανώσει ανά θέμα τις ανασκοπήσεις της.
Ιστορία
Η υπηρεσία ιδρύθηκε το 1931 από τον Otto Neugebauer ως Zentralblatt für Mathematik und ihre Grenzgebiete. Στα τέλη της δεκαετίας του 1930 άρχισε να απορρίπτει κάποιους Εβραίους σχολιαστές και μια σειρά από σχολιαστές στην Αγγλία και τις Ηνωμένες Πολιτείες που παραιτήθηκαν σε ένδειξη διαμαρτυρίας. Κάποιοι από αυτούς βοήθησαν στην έναρξη των ανταγωνιστικών εκδόσεων Μαθηματικές Ανασκοπήσεις (Mathematical Reviews).
Τουλάχιστον από το 1980, το ηλεκτρονικό έντυπο διατίθεται με την επωνυμία INKA-MATH (ακρωνύμιο για το Information System Karlsruhe-Database on Mathematics). Αργότερα, το όνομα αυτό συντομεύθηκε σε Zentralblatt MATH.
Υπηρεσίες
Η υπηρεσία περιλήψεων της Zentralblatt MATH παρέχει ανασκοπήσεις (σύντομα λήμματα των περιεχομένων) των τρεχόντων άρθρων, πρακτικών συνεδρίων, βιβλίων και άλλων δημοσιευμάτων: στα μαθηματικά, τις εφαρμογές τους και συναφείς τομείς. Τα σχόλια είναι κατά κύριο λόγο στην αγγλική γλώσσα, με περιστασιακές ενδείξεις στη γερμανική και τη γαλλική γλώσσα. Οι σχολιαστές είναι εθελοντές που καλούνται από τους συντάκτες με βάση τις δημοσιευμένες εργασίες τους ή μέσω σύστασης από έναν υπάρχοντα σχολιαστή.
Η βάση δεδομένων Zentralblatt ενσωματώνει επίσης τα 200.000 λήμματα της προηγούμενης παρόμοιας έκδοσης Jahrbuch über die Fortschritte der Mathematik από το 1868 έως το 1942, τα οποία προστέθηκαν το 2003.
Η πρόσβαση γίνεται με την καταβολή συνδρομής. Επί του παρόντος, οι τρεις πρώτες εγγραφές σε μια αναζήτηση παρέχονται δωρεάν, χωρίς συνδρομή.
Εξωτερικοί συνδέσμοι
Κατηγορία:Μαθηματικοί ιστότοποι Κατηγορία:Βάσεις δεδομένων Κατηγορία:Εκδόσεις
Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ
H Ελένη Αδελαΐδα του Σλέσβιχ-Χόλσταϊν-Σόντερμπουργκ-Γκλύξμπουργκ (Helene Adelheid von Schleswig-Holstein-Sonderburg-Glücksburg, 1 Ιουνίου 1888 - 30 Ιουνίου 1962) ήταν κόρη του Φρειδερίκου Φερδινάνδου του Σλέσβιχ-Χόλσταϊν.
Η Ελένη Αδελαΐδα Βικτωρία Μαρία γεννήθηκε την 1η Ιουνίου 1888 στο Γκρύνχολτς, και ήταν το τρίτο παιδί και κόρη του Φρειδερίκου Φερδινάνδου του Σλέσβιχ-Χόλσταϊν και της Καρολίνας Ματθίλδης του Σλέσβιχ-Χόλσταϊν-Σόντερμπουργκ-Αουγκούστενμπουργκ.
Το 1908 αρραβωνιάστηκε τον Χαράλδο της Δανίας. Ο γάμος του έγινε στις 28 Απριλίου 1909 στο Γκλύξμπουργκ. Μαζί απέκτησαν πέντε παιδιά:
Πέθανε στις 30 Ιουνίου 1962 στο Χέλερουπ σε ηλικία 74 ετών. Είναι θαμμένη στον Καθεδρικό Ναό του Ρόσκιλε της Νήσου Σιέλαν στη Δανία.
Παραπομπές
Κατηγορία:Οίκος του Γκλύξμπουργκ Κατηγορία:Γερμανοί ευγενείς Κατηγορία:Πριγκίπισσες του Σλέσβιχ-Χόλσταϊν-Σόντερμπουργκ-Γκλύξμπουργκ Κατηγορία:Πριγκίπισσες της Δανίας
Γαλαξίας του Τριγώνου
Ο γαλαξίας του Τριγώνου (γνωστός και ως Μεσιέ 33, Μ33 και NGC 598) είναι σπειροειδής γαλαξίας σε απόσταση τριών εκατομμυρίων ετών φωτός, στον αστερισμό Τρίγωνον. Είναι ο δεύτερος κοντινότερος σπειροειδής γαλαξίας στον Γαλαξία μας μετά τον Γαλαξία της Ανδρομέδας και ανήκει στην Τοπική ομάδα γαλαξιών.
Ιστορικό
Πιθανότατα ο γαλαξίας του Τριγώνου ανακαλύφθηκε από τον Hodierna to 1654. Ο Σαρλ Μεσιέ τον ανακάλυψε ανεξάρτητα τις 25 Αυγούστου 1764. Παρ' όλα αυτά, ο Ουίλιαμ Χέρσελ, αν και προσπάθησε να αποφύγει την ένταξη στον κατάλογό του αντικειμένων του Μεσιέ, τον συμπεριέλαβε ως Η.V.17, όταν παρατήρησε τον γαλαξία το φθινόπωρο του 1784. Επιπλέον, ο Χέρσελ συμπεριέλαβε στον κατάλογό του το λαμπρότερο νεφέλωμα του γαλαξία, το NGC 604, ως Η.ΙΙΙ.150. Ο Μεσιέ 33 ήταν ένας από τους πρώτους γαλαξίες που αναγνωρίστηκαν ως σπειροειδείς από τον Κόμη Ρος, τότε γνωστοί ως νεφελώματα. Ο Μεσιέ 33 ήταν ένα από τα πρώτα «νεφελώματα» που αναγνωρίστηκαν ως γαλαξίες, όταν ανακαλύφθηκαν σε αυτόν κηφείδες.
Χαρακτηριστικά
Ο Μεσιέ 33 είναι ένας σπειροειδής γαλαξίας χωρίς ράβδο στο κέντρο του, δηλαδή οι βραχίονές του αρχίζουν κατευθείαν από τον πυρήνα του. Από την οπτική μεριά της Γης φαίνεται υπό κλίση 54 μοιρών, κάτι που επιτρέπει την εξέταση των βραχιόνων χωρίς να εμποδίζεται από αέρια. Στον πυρήνα του γαλαξία του Τριγώνου υπάρχει εξαιρετικά φωτεινή πηγή ακτίνων Χ με εκπομπή 1,2 × 1039 erg/s, η οποία μεταβάλλεται κατά 20% σε μία περίοδο 106 ημερών. Αυτή η πηγή είναι η ισχυρότερη στην τοπική ομάδα.
Σχηματισμός άστρων
left|thumb|Το [[NGC 604 στον γαλαξία του Τριγώνου.]]
Άλλα χαρακτηριστικά
Γύρω στα 54 σφαιρωτά σμήνη έχουν ανιχνευτεί στον γαλαξία Μεσιέ 33, αλλά ο πραγματικός αριθμός εκτιμάται γύρω στα 120 ή και περισσότερα. Η ηλικία τους θεωρείται ότι είναι μικρότερη από αυτήν των αντιστοίχων στο Γαλαξία μας. Τα λαμπρότερα από αυτά που φαίνονται σε ένα τηλεσκόπιο 50 εκατοστών είναι τα C 39, C 27 και C 13. Η υπεριώδης ακτινοβολία που εκπέμπουν τα ογκώδη άστρα αυτού του γαλαξία συγκρίνεται με αυτή των άστρων στο Μέγα Νέφος του Μαγγελάνου.
Το 2007, μία μαύρη τρύπα με μάζα 15,7 ηλιακές μάζες εντοπίστηκε με βάση στοιχεία από το τηλεσκόπιο ακτίνων Χ Τσάντρα. Αυτή η τρύπα, με όνομα Μ33 Χ-7, περιφέρεται γύρω από έναν αστέρα κάθε 3,5 μέρες. Είναι η μεγαλύτερη γνωστή αστρική μαύρη τρύπα, που δημιουργήθηκε δηλαδή από την κατάρρευση ενός άστρου.
Κοντινοί γαλαξίες
right|thumb|Η θέση του γαλαξία του Τριγώνου (Μ33) σε σχέση με τον αστερισμό της [[Ανδρομέδα (αστερισμός)|Ανδρομέδας.]] Ο γαλαξίας του Τριγώνου έχει διάμετρο 50.000 έτη φωτός και υπολογίζεται ότι φιλοξενεί 30 με 40 δισεκατομμύρια αστέρες. Αυτά τα μεγέθη κατατάσσουν τον Γαλαξία του Τριγώνου ως το τρίτο μεγαλύτερο μέλος της Τοπικής Ομάδας γαλαξιών μετά τον Γαλαξία της Ανδρομέδας (1 τρισεκατομμύριο άστρα) και τον Γαλαξία μας (400 δισεκατομμύρια ή ενδεχομένως ακόμα και 500 δισεκατομμύρια άστρα). Ο LCG 3, γνωστός και ως νάνος των Ιχθύων, είναι ένας πιθανός δορυφόρος του γαλαξία του Τριγώνου. Ο γαλαξίας του Τριγώνου απέχει 750.000 έτη φωτός από τον γαλαξία της Ανδρομέδας. Το 2012 ανακοινώθηκε ότι ο γαλαξίας της Ανδρομέδας και του Τριγώνου συνδέονται μεταξύ τους με μια γέφυρα υδρογόνου.
Εξωτερικοί σύνδεσμοι
Κατηγορία:Σπειροειδείς γαλαξίες Κατηγορία:Τοπική ομάδα γαλαξιών 33 0598 Κατηγορία:Τρίγωνον (αστερισμός)
Γραμματικός
Ο όρος γραμματική τέχνη πρωτοεμφανίζεται στον Πλάτωνα με ιδιαίτερη έμφαση στα χωρία του Κρατύλου που αναφέρονται στη φύση και τις σxέσεις των γραμμάτων ή στοιχείων του αλφαβήτου.
Οι γραμματιστές, που αρχικά δεν απολαμβάνανε μεγάλης υπόληψης, ήταν εκείνοι που δίδασκαν τα στοιχειώδη γράμματα, όπως στη νεότερη εποχή τα κολυβογράμματα. Με την πάροδο του χρόνου, μη περιοριζόμενοι μόνο στην απλή ανάγνωση, ήθελαν και να εξηγήσουν το διδασκόμενο κείμενο και επομένως και να διορθώσουν τα εσφαλμένα κείμενα, όπως του Ομήρου που συνήθως δίδασκαν. Έτσι προέκυψε βαθμηδόν στην πράξη η κριτική και ερμηνευτική. Πρώτα στην ελληνιστική εποχή, ιδιαίτερα στην Αλεξανδρινή βιβλιοθήκη και αργότερα στη Περγαμηνή Σχολή σε μικρότερο βαθμό, αναδείχθηκαν σπουδαίοι γραμματικοί, «την ακρίβειαν της γλώσσης και την σύμπασαν γλώσσαν επιδιώκοντες κατά τον Κικέρων. Τη γραμματική δε διαιρούσαν σε τρία μέρη, το τεχνικό, το ιστορικό που ερμηνεύει την έννοια και τα πράγματα και το ιδιαίτερο.
Οι απαρχές
Κατά τον Διονύσιο Αλικαρνισσέα το έναυσμα αποτέλεσε το τρίτο βιβλίο της ρητορικής του Αριστοτέλη «Περί λέξεως» που αργότερα οι γραμματικοί το ενέταξαν ως τρίτο μέρος της ρητορικής και σχολίασαν ο μαθητής του Θεόφραστος και στη συνέχεια ο μαθητής αυτού Δημήτριος ο Φαληρεύς που τα έργα τους δεν σώζονται.
Παραπομπές
Κατηγορία:Αρχαίοι Έλληνες γραμματικοί
Μούσα της Παρθίας
Εξωτερικοί σύνδεσμοι
Κατηγορία:Πάρθοι βασιλείς Κατηγορία:Δηλητηριαστές
Ερμιόνη Γκούλιφορντ
Η Ερμιόνη Βάλενταϊν Γκούλιφορντ  είναι Αγγλίδα ηθοποιός, γεννημένη στο Σόμερσετ της Νοτιοδυτικής Αγγλίας. Εκπαιδεύτηκε στην Κεντρική Σχολή Ομιλίας και Δράματος του Λονδίνου (Central School of Speech and Drama) και αποφοίτησε το 1994.
Έχει εργαστεί στο θέατρο, εμφανιζόμενη στον «Έμπορο της Βενετίας», στον «Οθέλλο» και το «Όνειρο Θερινής Νυκτός» και ως Κυρία Καπουλέτου στο «Ρωμαίος και Ιουλιέτα» στο Βασιλικό Θέατρο Σαίξπηρ (Royal Shakespeare Theatre) στο Λονδίνο το 2019.
Η τηλεοπτική της δράση ως ηθοποιός περιλαμβάνει ένα επεισόδιο της κωμικης σειρας «The IT Crowd», τον ρόλο της Kim στην Βρετανική σειρά «Oktober,», της Σόφι στην μίνι τηλεοπτική σειρά «Τζέιν Έιρ», της Ερμιόνης Τραμπίνγκτον-Μπόνετ στη δραματικη σειρά «Monarch of the Glen», της Κάρολ Έμερσον στην δραματική σειρά «Heartbeat» και ως Ελίζαμπεθ Άντις στην δραματική σειρά «Foyle's War»(2015).
Κάποιες από τις κινηματογραφικές της συμμετοχές είναι στις ταινίες "Επιχείρηση Περιδέραιο" του 2001, ως Νικόλ Λεγκαί ντ' Ολιβά και στο "Ωραίο Φύλο" του 2004 ως Kα Μπάρι.
Στις 2 Απριλίου 2013, έκανε μια έκτακτη εμφάνιση ως νευροχειρουργός Ρωξάνα Μακμίλαν στην δραματικη σειρα «Holby City», επαναλαμβανόμενη έως τις 26 Απριλίου. Η Γκούλιφορντ επανέλαβε τον ρόλο ως μόνιμος πλέον χαρακτήρας στην σειρά από τον Οκτώβριο του 2017 έως τις 25 Σεπτεμβρίου 2018.
Δωδεκαήμερο
Ορθόδοξη Εκκλησία
Για την Ορθόδοξη Εκκλησία, τόσο τα Χριστούγεννα όσο και τα Θεοφάνεια συγκαταλέγονται στις δώδεκα μεγάλες εορτές, που έρχονται δεύτερες μόνο μετά το Πάσχα σε σημασία, αλλά και στις 10 Δεσποτικές εορτές.
Το Δωδεκαήμερο είναι χρονικό διάστημα χωρίς καμιά νηστεία εκτός από την τελευταία του ημέρα, την παραμονή των Θεοφανείων. Κατά τη διάρκειά του η μία εορτή διαδέχεται την άλλη. Πρώτα-πρώτα ο εορτασμός των Χριστουγέννων εκτείνεται σε τρεις ημέρες: Ανήμερα εορτάζεται η «κατά σάρκα Γέννησις του Κυρίου και Σωτήρος ημών Ιησού», η προσκύνηση των ποιμένων της Βηθλεέμ και η άφιξη των Τριών Μάγων. Η δεύτερη ημέρα των Χριστουγέννων (26 Δεκεμβρίου) είναι η «Σύναξις της Θεοτόκου», αναφερόμενη στον ρόλο της Παναγίας στην Ενανθρώπηση του Υιού του Θεού, και είναι δημόσια αργία στην Ελλάδα. Η τρίτη ημέρα (27 Δεκεμβρίου) είναι η εορτή του Πρωτομάρτυρα και αρχιδιακόνου Αγίου Στεφάνου, η χρονική εγγύτητα της οποίας στα Χριστούγεννα τονίζεται στο κοντάκιο του αγίου: «Ο Δεσπότης χθες ημίν δια σαρκός επεδήμει και ο δούλος σήμερον από σαρκός εξεδήμει. Χθες μεν γαρ ο βασιλεύων σαρκί ετέχθη, σήμερον δε ο ικέτης λιθοβολείται.»
Στις 29 Δεκεμβρίου είναι η εορτή των Αγίων 14.000 νηπίων, «των υπό του Ηρώδου αναιρεθέντων».
thumb|Ρωσικό εικόνισμα της Βαπτίσεως Μία ακόμα από τις δεσποτικές εορτές είναι εκείνη της Περιτομής του Ιησού Χριστού, την 1η Ιανουαρίου. Την ίδια ημέρα είναι η εορτή του Αγίου Βασιλείου και για αυτό την πρώτη ημέρα του πολιτικού έτους τελείται η Θεία Λειτουργία του Μεγάλου Βασιλείου.
Στις 2 Ιανουαρίου αρχίζουν τα προεόρτια των Θεοφανείων, ενώ στις 4 εορτάζεται η σύναξις των Εβδομήκοντα Αποστόλων.
Η Παραμονή των Θεοφανείων στις 5 Ιανουαρίου είναι ημέρα αυστηρής νηστείας, κατά την οποία οι θεοσεβείς δεν τρώνε τίποτα μέχρι να πιουν τον Μέγα Αγιασμό της επομένης, και γενικά το λειτουργικό περίγραμμα θυμίζει την παραμονή των Χριστουγέννων. Στους ναούς γίνεται η ακολουθία των Μεγάλων και Βασιλικών Ωρών, και το πρωί των Φώτων η Θεία Λειτουργία του Μεγάλου Βασιλείου, την οποία ακολουθεί αμέσως η Ακολουθία του Εσπερινού, στο τέλος της οποίας γίνεται η τελετή του Μεγάλου Αγιασμού των Υδάτων, σε ανάμνηση της Βαπτίσεως του Χριστού.
Ελληνικά έθιμα
Το Δωδεκαήμερο κατέχει σημαντικότατη θέση στην ελληνική λαϊκή λατρεία, επειδή συνδέεται με τις παραπάνω μεγάλες εορτές, ενώ περιέχει και την Πρωτοχρονιά. Κατά τη λαϊκή παράδοση, από την παραμονή των Χριστουγέννων μέχρι τα Θεοφάνεια, οπότε «τα νερά είναι αβάφτιστα», ανεβαίνουν οι Καλικάντζαροι στην επιφάνεια της γης από τον Κάτω Κόσμο, μπαίνουν στα σπίτια από την καπνοδόχο και τα αναστατώνουν. Για να τους διώξουν, οι ένοικοι σχεδιάζουν το σημείο του Σταυρού σε διάφορα μέρη του σπιτιού και φροντίζουν να έχουν αναμμένη φωτιά. Ειδικότερα, στη Χίο και στη Θράκη ολόκληρο το Δωδεκαήμερο καίει στη «γωνιά» ένα χοντρό κούτσουρο, το «χριστόξυλο» ή «σκαρκάντζαλος». Τη στάχτη από το ξύλο αυτό την έριχναν στους αγρούς για να τους προφυλάξουν από κάθε κακό. Σχετικό έθιμο είναι και το άναμμα μεγάλης φωτιάς στο ύπαιθρο κατά την προπαραμονή, την παραμονή ή ανήμερα των Χριστουγέννων, της Πρωτοχρονιάς και των Θεοφανείων, με σκοπό το διώξιμο των δαιμονίων.
Τα εορταστικά έθιμα του Δωδεκαημέρου αρχίζουν από την παραμονή των Χριστουγέννων με τα κάλαντα, που συνεχίζονται με τα κάλαντα της Πρωτοχρονιάς και τελειώνουν με τα κάλαντα της «θεότρεμης» γιορτής των Φώτων. Ανήμερα των Θεοφανείων αναβιώνουν παραδοσιακά μακεδονικά έθιμα που προέρχονται από τη διονυσιακή λατρεία στην περιοχή της Δράμας. Στο Μοναστηράκι Δράμας αναβιώνει το δρώμενο των «Αράπηδων», με το θίασο -την «τσέτα»- να αποτελείται από τους «Αράπηδες», τις «Γκιλίγκες», τους «Παππούδες» και τους «Τσολιάδες». Στην Καλή Βρύση Δράμας λαμβάνουν χώρα τα «Μπαμπούγερα» αρχαίο έθιμο της Μακεδονίας κατά το οποίο άντρες μεταμφιεσμένοι ζωόμορφα, ζωσμένοι με βαριά κουδούνια, οι οποίοι με το σακίδιο στάχτης που κρατούν στο χέρι χτυπούν τον κόσμο για να ξορκίσουν το κακό. Στους Πύργους Δράμας η τέλεση του δρώμενου «Αρκούδες», ξεκινάει από το πρωί των Θεοφανείων και διαρκεί τρεις μέρες. Στην Πετρούσα (14 χλμ. από Δράμα), αναβιώνει το «Μπάμπιντεν» ένα αρχαίο δρώμενο που ονομάζεται και το δρώμενο της «Μπάμπως». Κυρίαρχο σύμβολο του εθίμου είναι η καμήλα, που συμβολίζει τις αντίξοες συνθήκες και τις περιπέτειες του ανθρώπου μέσα στη ζωή. Η ολοκλήρωση του δρώμενου τελείται με τρανό χορό, κρασί και κουρμπάνι.
Στον Δυτικό Χριστιανισμό
thumb|«Ρένμποϊς» την ημέρα του Αγίου Στεφάνου στο [[Ντινγκλ της Ιρλανδίας]] Τα Χριστούγεννα είναι δημόσια αργία στα περισσότερα κράτη του Δυτικού Κόσμου. Η μνήμη του Αγίου Στεφάνου εορτάζεται στη Δύση στις 26 Δεκεμβρίου και στη Ρωμαιοκαθολική Ιρλανδία είναι γνωστή και ως «Ημέρα του Tρυποφράχτη» (Wren Day), συνδεόμενη με το κυνήγι ενός τέτοιου πτηνού και δρώμενα μεταμφιέσεων. Στη Μεγάλη Βρετανία και στις πρώην βρετανικές αποικίες είναι γνωστή ως Boxing Day, επίσης δημόσια αργία στο Ηνωμένο Βασίλειο και στην Ιρλανδία.
Η παραμονή της Πρωτοχρονιάς, 31 Δεκεμβρίου είναι η εορτή του αγίου Πάπα Σιλβέστρου Α΄. Η μετάβαση στο νέο έτος αποτελεί αφορμή για μη θρησκευτικούς εορτασμούς σε πολλές χώρες, και σε αρκετές γλώσσες η νύχτα της αλλαγής έτους είναι γνωστή και ως «Νύχτα του Αγίου Σιλβέστρου» («Notte di San Silvestro» στην ιταλική, «Silvesternacht» στη γερμανική και «Réveillon de la Saint-Sylvestre» στη γαλλική).